OpenLLM-France/wikimedia huggingface dataset:
# Everton Giovanella

Everton Giovanella (nascut el 13 de setembre de 1970 a Caxias do Sul) és un futbolista hispanobrasiler, ja retirat, que jugava de defensa i migcampista.

## Trajectòria

Després de jugar en clubs modestos del Brasil, el 1993 marxa a Portugal per militar en equips de tall mitjà com el FC Tirsense, el GD Estoril-Praia i l'Os Belenenses, on crida l'atenció dels clubs de la veïna lliga espanyola.
La UD Salamanca el fitxa el 1996 i Giovanella es converteix des de l'inici en un jugador clau del conjunt castellà, tant a Segona com a primera divisió. El 1999 fitxa pel Celta de Vigo, on viu el seu millor moment, jugant a tant a les places altes de la lliga com a competicions europees.
Al desembre de 2004 és apartat del futbol per presumpte dopatge, amb una sanció de dos anys. Al novembre de 2007, va retornar al futbol en actiu a les files del Coruxo FC, un equip de la Tercera Divisió gallega.
# Veľký Horeš

Veľký Horeš és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1214.
# Armada Music

Armada Music és una discogràfica independent neerlandesa que està especialitzada en el llançament de música electrònica de ball, principalment progressive trance i progressive house. Va ser fundada el juny de 2003 per Armin Van Buuren, Maykel Piron i David Lewis. "Armada" es va formar a partir de les dues primeres lletres de cada un dels noms dels membres fundadors.
El repte de combinar tota mena de música en una sola companyia ha portat molts productors importants a unir-se a ella com són:Chicane, Matt Darey, York, Roger Shah, Paul Oakenfold, Paul van Dyk, Emen DeeJay, Markus Schulz, M.I.K.E. & Max Graham, els quals són tots responsables de les activitats A&R dins el mateix segell, formant subsegells, mentre Van Buuren s'ocupa de les activitats d'A&R per 'Armind' del subsegell A State Of Trance. Armada Music compta amb més de 20 diferents subsegells que representen molts tipus de música diferents de la música electrònica de ball. El 8 juliol del 2010, es va anunciar que la discogràfica Vandit es convertiria en una aliança d'empreses amb Armada Music.

## Subsegells

| A State Of TranceArmindMagic Island RecordsPlanet Love RecordsModena RecordsPerfecto RecordsColdharbour RecordingsAropaFuture Sound Of EgyptSubcultureAVA RecordingsColdharbour RedZouk Recordings | Captivating SoundsDifferent PiecesElectronic ElementsCMD RecordsFame RecordingsPilot6 RecordingsRe*Brand RecordsS107 RecordingsSoundpiercingState RecordingsVanditMainstage Music | Trice Recordings |

## Artistes involucrats

| Armin van BuurenBTMarkus SchulzPaul van DykATBDash BerlinHardwellDaleriYorkRoger Shah // SunloungerMatt DareyEmen DeeJayChicanePaul OakenfoldGabriel & DresdenAly & FilaWay Out WestSignumAshley WallbridgeJohn O'CallaghanJosh GabrielAndy MoorMax GrahamNifratyDiJustin MichaelEmma HewittMischa Daniels | ShogunCerf, Mitiska & JarenAlex M.O.R.P.H.Ørjan NilsenArnejTenishiaHeatbeatSean TyasSophie SugarW&WThe BlizzardOmniaSusanaMark OttenMyon & Shane 54Ernesto & BastianProtoculture16 Bit LolitasVillaNaranjosWezz DevallAndrew RayelAlexander PopovKhoMha |

## Referències

* ↑ «A night in the life» (en anglès). Time Out. Arxivat de l'original el 1 juny 2008. [Consulta: 15 juny 2008].
* ↑ «Mainstage». Armada Music. Arxivat de l'original el 2013-02-10. [Consulta: 19 gener 2013].

## Enllaços externs

* Armada Music - Lloc web oficial
# Istituto Centrale per il Catalogo Unico

L'Istituto Centrale per il Catalogo Unico delle biblioteche italiane e per le informazioni bibliografiche (lit. en català: Institut Central pel Catàleg Únic), més conegut com ICCU, és un organisme públic italià, creat el 1975 pel Ministeri del Patrimoni Cultural i Ambiental. Té la funció de planificar i coordinar activitats de catalogació i documentació, amb la finalitat de crear un catàleg únic a totes les biblioteques d'Itàlia. Es va establir com a agència italiana del govern el 1975, com a evolució del Centro nazionale per il catalogo unico creat el 1951 amb la mateixa finalitat. Avui gestiona una xarxa anomenada Servizio bibliotecario nazionale (SBN); i és el responsable tècnic-científic per temes de drets d'autor del Ministeri de Cultura italià.

## Referències

* ↑ «Istituto Centrale per il Catalogo Unico». Enciclopedia Treccani. Roma: Istituto della Enciclopedia Italiana.

## Enllaços externs

* Istituto Centrale per il Catalogo Unico - Lloc web oficial (italià) (anglès)
# Inmaculada Riera i Reñé

Inmaculada Riera i Reñé (Barcelona, 31 d'octubre de 1960) és una advocada i política catalana, diputada al Congrés dels Diputats en la VII, IX i X Legislatures.

## Biografia

Llicenciada en Dret per la Universitat de Barcelona, diplomada en Dret Comparat per la Universitat d'Estrasburg, màster en Política i Economia Internacional per la Universitat de Florència i PADE per IESE. És directiva en EEFF a Europa i directiu i consultor econòmic-financer per a pimes.
Militant de Convergència Democràtica de Catalunya, n'és Secretària d'Indústria i Treball, membre del Comitè Executiu del Partit i Consellera Nacional. Ha rebut el Premi Franco Passari de 1991 atorgat per Forex Club Italià.
El 2002 va substituir com a diputat a Madrid Heribert Padrol i Munté, escollit a les eleccions generals espanyoles de 2000 i fins a 2004 fou vicepresidenta Segona de la Comissió d'Economia i Hisenda. Fou escollida diputada per la província de Barcelona per CiU a les eleccions generals espanyoles de 2008 i 2011. Ha estat secretària de la Comissió de Peticions i portaveu adjunta de la Comissió d'Economia i Competitivitat. El 24 de setembre de 2015 va anunciar que renunciava a l'acta de diputada de CDC al Congrés, per reincorporar-se a la seva vida professional.

## Referències

* ↑ «Inmaculada Riera i Reñé» (en castellà). Ficha de diputado. Congreso de los diputados. [Consulta: 29 desembre 2013].
* ↑ «Imma Riera renuncia a l'acta de diputada de CDC al Congrés». El Punt Avui, 25-09-2015, pàg. 20.
# Stelocyon arctylos

Stelocyon arctylos és una espècie extinta de mesonics triisodòntids que visqueren durant el Danià (Paleocè superior) a Nord-amèrica.

## Referències

* ↑ Gingerich, P. D «New Condylarthra (Mammalia) from the Paleocene and early Eocene of North America» (PDF) (en anglès). Contributions from the Museum of Paleontology, University of Michigan, 25, 1978, pàg. 1-9..
# Everton

«Everton» té aquests significats:
* Everton (Missouri), població dels Estats Units a l'estat de Missouri
* Districte d'Everton, divisió administrativa de la ciutat de Liverpool (Regne Unit)
* Everton Football Club, club de futbol anglès de la ciutat de Liverpool (Regne Unit)
* Corporación Deportiva Everton de Viña del Mar, club de futbol xilè de la ciutat de Viña del Mar
* Everton Giovanella (1970, Caxias do Sul), futbolista hispanobrasiler que jugava de defensa i migcampista
# Veľký Lipník

Veľký Lipník és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1338.
# Mata'ls suaument

Mata'ls suaument (títol original en anglès, Killing Them Softly) és un thriller policíac estatunidenc de 2012 dirigit per Andrew Dominik i protagonitzat per Brad Pitt. La història està basada en la novel·la de 1974 Cogan's Trade de George V. Higgins.
La cinta es va estrenar el 22 de maig de 2012 al Festival Internacional de Cinema de Canes, on va estar nominada a la Palma d'Or.

## Argument

Russell i Frankie, dos ex-presidiaris inadaptats, un d'ells ionqui, són reclutats per un mafiós que regenta una tintoreria perquè desplomin una partida il·legal de pòquer, que anteriorment ja havia desplomat amb èxit Markie Trattman (Ray Liotta), amb el propòsit de carregar-li a aquest últim el robatori. És el pla perfecte, però amb el que no compten és que desplomar a la màfia té un preu alt. Jackie Cogan (Brad Pitt) s'encarregarà d'investigar el robatori.

## Repartiment

* Brad Pitt: Jackie Cogan
* Scoot McNairy: Frankie
* Ben Mendelsohn: Russell
* Richard Jenkins: Driver
* James Gandolfini: Mickey
* Ray Liotta: Markie Trattman
* Sam Shepard: Dillon
* Slaine: Kenny Gill
* Vincent Curatola: Johnny Amato
* Max Casella: Barry Caprio
* Trevor Long: Steve Caprio

## Producció

Està basada en la novel·la de 1974 del mateix nom de George V. Higgins. La pel·lícula està escrita i dirigida per Andrew Dominik. El projecte va ser anunciat per primera vegada el novembre de 2010 quan Brad Pitt va informar estar en converses per al paper principal. Pitt es va unir al projecte al mes següent, i la producció va començar a Louisiana el març de 2011. Els altres van ser triats el 2011. La preproducció va començar a Luisiana el gener de 2011, i la filmació va començar el març de 2011.

## Box-office

Estrenada als Estats Units en 2.424 sales, Cogan: Killing Them Softly arrenca al setè lloc del box-office amb un total de 6,81 milions de dòlars de recaptació en el primer cap de setmana d'explotació. El seu segon cap de setmana, la pel·lícula cau a la desena posició, amb 2,806 milions de recaptació, o sigui una acumulat d'11,830 milions. Acaba la seva explotació a la dotzena setmana amb un resultat de 15,026 milions.

## Referències

* ↑ Títol en català
* ↑ Nominacions i premis, a IMDb
* ↑ «Killing Them Softly». The New York Times.
* ↑ McNary, Dave «Brad Pitt in talks for 'Cogan's Trade'». Variety, Novembre 2, 2010.
* ↑ McNary, Dave Variety, Desembre 30, 2010.
* ↑ McNary, Dave «Sam Rockwell circles 'Cogan's Trade'». Variety, gener 5, 2011. Sneider, Jeff «Richard Jenkins joins Pitt starrer 'Cogan's Trade'». Variety, Febrer 8, 2011. Sneider, Jeff «McNairy, Mendelsohn to star in 'Cogan's Trade'». Variety, Febrer 16, 2011.
* ↑ Scott, Mike «Brad Pitt to return to New Orleans for thriller 'Cogan's Trade'». The Times-Picayune, gener 3, 2011.
* ↑ «Brad Pitt, Angelina Jolie and family hit the French Quarter streets». The Times-Picayune, Març 21, 2011.
* 1 2 3 http://www.boxofficemojo.com/movies/?page=main&id=coganstrade.htm

## Enllaços externs

* Mata'ls suaument a YouTube (català)
# Istituto per la Ricostruzione Industriale

L'Istituto per la Ricostruzione Industriale (en sigles IRI) (en català, Institut per a la Reconstrucció Industrial) va ser un ens públic creat en 1933 per ordre del govern italià per salvar de la fallida als principals bancs italians (Banca Commerciale Italiana, Gruppo Unicredito i el Banc di Roma), arran del crack del 29.
Posteriorment en 1937 va ser transformat en un òrgan permanent, que es va convertir en un holding de l'Estat que cada cop tenia un pes major en l'economia italiana, sent el principal grup industrial d'Itàlia durant els 50 anys compresos entre el final de la segona guerra mundial i els anys 90. L'IRI va existir fins a l'any 2000, quan va ser totalment privatitzat.

## Vegeu també

* Economia d'Itàlia
# Paulista

«Paulista» té aquests significats:
* Una persona de l'Estat de São Paulo.
* Paulista (Pernambuco), localitat de Pernambuco, Brasil.
* Gabriel Armando de Abreu, futbolista brasiler
* Oswaldo Giroldo Júnior, futbolista brasiler
* Paulista Futebol Clube, club de futbol de São Paulo.
* Sport Club Corinthians Paulista, club esportiu de São Paulo.
* Campionat paulista, lliga de futbol professional en l'estat de São Paulo.
# Fotogramas de Plata a la millor pel·lícula espanyola

Els Fotogramas de Plata són uns premis que entrega anualment la revista espanyola de cinema Fotogramas. Aquestes són les pel·lícules guanyadores en la categoría de millor pel·lícula espanyola.
| Any | Pel·lícula | Director/a |
| 2020 | Las niñas | Pilar Palomero |
| 2019 | Dolor y gloria | Pedro Almodóvar |
| 2018 | Entre dos aguas | Isaki Lacuesta |
| 2017 | La llamada | Javier Ambrossi i Javier Calvo Guirao |
| 2016 | Tarde para la ira | Raúl Arévalo |
| 2015 | Truman | Cesc Gay |
| 2014 | La isla mínima | Alberto Rodríguez Librero |
| 2013 | La herida | Fernando Franco García |
| 2012 | Blancanieves | Pablo Berger |
| 2011 | No habrá paz para los malvados | Enrique Urbizu |
| 2010 | Pa negre | Agustí Villaronga |
| 2009 | Celda 211 | Daniel Monzón |
| 2008 | Tiro en la cabeza | Jaime Rosales |
| 2007 | La soledat | Jaime Rosales |
| 2006 | Volver | Pedro Almodóvar |
| 2006 | El laberinto del fauno | Guillermo del Toro |
| 2005 | La vida secreta de les paraules | Isabel Coixet |
| 2004 | Mar adentro | Alejandro Amenábar |
| 2003 | Te doy mis ojos | Icíar Bollaín |
| 2002 | Los lunes al sol | Fernando León de Aranoa |
| 2001 | En construcció | José Luis Guerín |
| 2000 | Leo | José Luis Borau |
| 2000 | La comunidad | Álex de la Iglesia |
| 1999 | Solas | Benito Zambrano |
| 1998 | Barrio | Fernando León de Aranoa |
| 1997 | La buena estrella | Ricardo Franco |
| 1996 | Cosas que nunca te dije | Isabel Coixet |
| 1995 | Nadie hablará de nosotras cuando hayamos muerto | Agustín Díaz Yanes |
| 1994 | Días contados | Imanol Uribe |
| 1993 | Madregilda | Francisco Regueiro |
| 1992 | Belle époque | Fernando Trueba |
| 1991 | Amantes | Vicente Aranda |
| 1990 | ¡Átame! | Pedro Almodóvar |
| 1990 | Innisfree | José Luis Guerín |
| 1990 | Boom boom | Rosa Vergés |
| 1989 | El niño de la luna | Agustí Villaronga |
| 1988 | Remando al viento | Gonzalo Suárez |
| 1987 | La ley del deseo | Pedro Almodóvar |
| 1987 | El Lute: camina o revienta | Vicente Aranda |
| 1986 | La mitad del cielo | Manuel Gutiérrez Aragón |
| 1985 | Padre nuestro | Francisco Regueiro |
| 1984 | Tasio | Montxo Armendáriz |
| 1983 | El sur | Víctor Erice |
| 1982 | Demonios en el jardín | Manuel Gutiérrez Aragón |
| 1981 | Maravillas | Manuel Gutiérrez Aragón |
| 1980 | Gary Cooper, que estás en los cielos | Pilar Miró |

## Vegeu també

* Medalla del Cercle d'Escriptors Cinematogràfics a la millor pel·lícula
* Premi Sant Jordi a la millor pel·lícula espanyola
* Goya a la millor pel·lícula

## Enllaços externs

* Fotogramas de Plata al web de Fotogramas
* Fotogramas de Plata al cercador d'Internet Movie Database
# Middlesex (Nova Jersey)

Middlesex és una població dels Estats Units a l'estat de Nova Jersey. Segons el cens del 2000 tenia 13.717 habitants.

## Demografia

Segons el cens del 2000, Middlesex tenia 13.717 habitants, 5.048 habitatges, i 3.740 famílies. La densitat de població era de 1.513,2 habitants/km².
Dels 5.048 habitatges en un 34,1% hi vivien nens de menys de 18 anys, en un 59,3% hi vivien parelles casades, en un 10,5% dones solteres, i en un 25,9% no eren unitats familiars. En el 21,7% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,17.
Per edats la població es repartia de la següent manera: un 24,1% tenia menys de 18 anys, un 6,2% entre 18 i 24, un 32,3% entre 25 i 44, un 23,2% de 45 a 60 i un 14,2% 65 anys o més.
L'edat mediana era de 38 anys. Per cada 100 dones de 18 o més anys hi havia 91,9 homes.
La renda mediana per habitatge era de 60.723 $ i la renda mediana per família de 70.343 $. Els homes tenien una renda mediana de 47.446 $ mentre que les dones 34.232 $. La renda per capita de la població era de 27.834 $. Aproximadament el 2,4% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Middlesex». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Middlesex». American Fact Finder. Oficina del Cens dels Estats Units, 12-01-2010.
# Firozabad

Firozabad (hindi: फ़ीरोज़ाबाद, urdú: فیروزآباد) és una ciutat de l'Índia a l'estat d'Uttar Pradesh, capital del districte de Firozabad, a 40 km d'Agra. Té una població (cens del 2001) de 278.801 habitants. És tradicionalment coneguda per la seva indústria del vidre.
Fou fundada per Firuz Shah Tughluq, sultà de Delhi (1351-1388). Suposadament fou refundada el 1566 pel noble Firoz Shah que va anar a la zona per ajudar a Raja Todarmal que fou atacar per lladres mentre anava en peregrinació. El 1596 fou capçalera d'una pargana. Fou visitada per un delegat de la Companyia Britànica de les Índies Orientals el 9 d'agost de 1632.
Shah Jahan la va concedir com a jagir a nawab Sadulla. Jahangir va governar Firozabad del 1605 a 1627. Fou mansab de l'emperador Farrukhsiyar. El peshwa Bajirao va saquejar Firozabad i Etmadpur el 1737. Els jats de Mahawan van atacar al fawdjdar Hakim Kajim a Firozabad i el van matar el 9 de maig de 1739, i els jats van dominar la ciutat durant 30 anys. Mirza Nabab Khan la va posseir fins a 1782. Després va estar en mans d'un cap maratha de nom Himmat Bahadur Gusain, i els francesos (aliats marathes) hi van establir una factoria el novembre de 1794.
Els britànics la van atacar el 1802 i la van ocupar; forma part del districte d'Etawah i més tard del districte d'Aligarh; el 1832 es va crear el districte de Sadabab al que fou incorporada però el 1833 va passar al districte d'Agra. Va participar en la rebel·lió dels Sipais el 1857. Formà part del districte d'Agra fins al 5 de febrer de 1989 quan es va crear el districte de Firozabad.

## Enllaços externs

* Portal del districte de Firozabad
* Universitat d'Agra
# Veľký Meder

Veľký Meder és una ciutat d'Eslovàquia. Es troba a la regió de Trnava, a 25 km de Bratislava.

## Història

La primera menció escrita de la vila es remunta al 1268.

## Ciutats agermanades

* Bácsalmás, Hongria
# Son Mesquida (possessió)

Son Mesquida és una possessió del terme de Llucmajor, Mallorca, situada a la zona del llevant del municipi, entre les possessions de Son Eixida, Son Cresta, Son Ferretjans i Païssa.
Al principi del segle xvi era denominada Son Oliver de l'Aljub i feia referència al llinatge dels propietaris i a l'aljub que tenia ran del Camí des Palmer. El 1621 fou dividida en dues propietats. Una d'elles, el 1666, tenia cases i molí de sang i era dedicada a vinya i conreu de cereals. El 1777 la possessió original era dividida en quatre propietats.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 10. Palma: Promomallorca, p. 396. ISBN 84-8661702-2.
# Piràmide G1-b

La piràmide G1-b és una de les quatre piràmides subsidiàries que hi ha al sector oriental de la necròpoli de Guiza. Les altres piràmides subsidiàries que l'acompanyen són la G1-a, la G1-c i la G1-d. Es troba emplaçada just al costat oriental de la gran piràmide, i va ser construïda durant la IV Dinastia d'Egipte.
És la central de les tres piràmides de les reines, situada a 10 metres al sud de la piràmide G1-a. Té una base de 50 metres i tenia una alçada original de 30 metres i una inclinació de 52°. Tots els seus passatges subterranis estan tallats a la roca i la cambra funerària està revestida de pedra calcària. Malauradament, la cambra funerària també es troba en molt mal estat, i l’únic senyal que hi ha de l'antiga presència d'una capella mortuòria són algunes marques a la roca. Hi ha proves de l'existència d’un pou de vaixells al sud de la piràmide, però es va omplir de pedra i runa per construir el camí d'accés al lloc.
Els egiptòlegs Mark Lehner i Rainer Stadelmann l’atribueixen a la reina Meritites I. Zahi Hawass, però, l’atribueix a la reina Noubet, que va donar a llum a Djedefre.
* Plànol de la G1-b
* Fossa dins de la piràmide.
* Mapa de la necròpolis est de Guiza.
* Primer pla de la piràmide.

## Referències

* 1 2 «G1b: Queen Meritites» (en anglès). Ancient Egypt on-line. [Consulta: 14 desembre 2020].
* ↑ «Giza» (en anglès). dudeman.net. [Consulta: 14 desembre 2020].

## Bibliografia

* Lehner,, 1997, p. 116, Mark. The complete pyramids (en anglès). Thames & Hudson, 1997, p. 116. ISBN 0-500-05084-8.
# Joan Montpeó Masip

Joan Montpeó Masip (Les Borges del Camp 1918 - Riudecols 1938) va ser un seminarista català, assassinat durant la Guerra Civil Espanyola i beatificat per l'Església Catòlica.
Tenia una salut delicada, la seva família era de pocs recursos i va començar a estudiar amb el vicari del poble. Va manifestar ben aviat la seva vocació cap al sacerdoci. La malaltia que sofria va fer-li deixar els estudis durant algunes temporades. Una millora de la seva salut que es va produir en una crisi greu de la seva malaltia la va atribuir a la Mare de Déu de Lourdes.
Estudià al Seminari Pontifici de Tarragona i el 1936 quan va esclatar la Guerra civil, era a la Seu d'Urgell en un curset d'estiu amb els seminaristes de Tarragona. Van ser tots detinguts i portats a la presó de Lleida, on hi van estar unes cinc setmanes. Després els van traslladar al vaixell-presó del port de Tarragona. Allà, l'endemà de la seva arribada, van posar en llibertat els més joves. Joan Montpeó va tornar a casa seva a Les Borges del Camp, on el dia 9 de maig de 1938 dos milicians el van detenir i el van portar a la presó de Riudecols. El dia 11 va ser interrogat, i dos dies després, al capvespre, va ser afusellat a la riera de Riudecols, vora el poble. Els seus companys de presó van sentir els trets. És considerat beat i màrtir per l'Església Catòlica des de la Beatificació de Tarragona.

## Referències

* ↑ «Joan Montpeó Masip, seminarista». Arquebisbat de Tarragona. [Consulta: 28-I-2018].
# Paulista (Pernambuco)

Paulista és un municipi brasiler de l'estat de Pernambuco. El municipi s'localitza a la costa de l'estat, ficant a 20 quilòmetres de la capital Recife, on també forma part de la regió metropolitana de la capital. Seva població s'estima en 334.376 persones, sent la cinquena població més gran de l'estat, segon els dades de l'IBGE (2020). El municipi té la àrea de 93,518 km²
El nom de la ciutat es deu a un home que va construir l'engenho on avui és la ciutat, ser de la capitania de São Paulo al final del segle xvii.

## Referències

* ↑ «Paulista» (en portuguès brasiler). IBGE. [Consulta: 19 octubre 2020].
# Taràssivka (Djankoi)

* Per a altres significats, vegeu «Taràssivka».
Taràssivka (en (ucraïnès) Тарасівка, en rus: Тарасовка) és un poble de la República Autònoma de Crimea a Ucraïna, que el 2014 no tenia cap habitant. Pertany al districte rural de Djankoi. Fins al 1948 la vila es deia Toi-Tebé.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Migdons

Els migdons (en llatí Mygdones, en grec antic Μύγδονες) eren un poble de Bitínia, a la vora del riu Odrisses a la costa de la Propòntida, estenent-se cap a Mísia a la regió del llac Dascilitis. Van emigrar a l'Àsia Menor des de Tràcia, però després van ser sotmesos o expulsats pels bitinis, segons Estrabó. El seu territori es deia Migdònia (Mygdonia). Sembla que anteriorment havien habitat a Migdònia de Macedònia.

## Referències

* ↑ Smith, William (ed.). «Mygdones». Dictionary of Greek and Roman Geography (1854). [Consulta: 21 gener 2021].